《题三岩》
宋代·黄登

占断烟霞老一丘，玉岩阅历几春秋。
削成四壁开三面，比似他山出一头。
几欲登临寻胜概，偶然休沐得佳游。
醉磨浓墨书岩石，恨不携琴更少留。

作者简介：黄登，字瀛父，号南溪，侯官（今福建福州）人。宁宗嘉定四年（一二一一）进士。理宗绍定间知仙游县，迁通判南剑州。有《适意集》，已佚。事见清乾隆《福建通志》卷二三、三五。今录诗三首。